Imtella' Ġunju 3, 2021 - Aġġornata 3 Ta' Ġunju, 2021 7:08pm L-Għaqda Dinjija tas-Saħħa (WHO) qalet li l-varjant il-ġdid tal-Covid-19 fil-Vjetnam m'huwiex 'hybrid' bejn dak li oriġina fir-Renju Unit u dak fl-Indja kif ħasbu l-awtoritajiet tal-pajjiż. Kien Kidong Park, ir-rappreżentant tal-WHO fil-Vjetnam, li ddikjara dan wara li ftit tal-jiem ilu l-awtoritajiet tal-pajjiż irrappurtaw li sabu varjant ġdid tal-Covid li jinfirex fl-arja. Il-ministru tal-pajjiż responsabbli mis-saħħa, Thanh Long, kien sostna li din it-taħlita taż-żewġ varjanti hija waħda perikoluża ħafna. Madankollu issa l-WHO ċaħdet dan u għalhekk baqgħu erbgħa il-varjanti meqjusa bħala ta' tħassib: dawk li oriġinaw fir-Renju Unit, l-Indja, fl-Afrika t'Isfel u l-Brażil. Varjant ġdid tal-Covid-19 li jinfirex fl-arja